शिवदीप लांडे

शिवदीप वामनराव लांडेWhy is Patna crying for this cop?" हे २००६ च्या बॅचचे आयपीएस अधिकारी आहेत. त्यांनी १९ सप्टेंबर २०२४ रोजी आयपीएस पदाचा राजीनामा दिला. त्यांनी उपमहानिरीक्षक- कोशी रेंज, बिहार म्हणून काम पाहिले होते. यापूर्वी त्यांनी तिरहुत विभाग (मुझफ्फरपूर) कोसी विभागाचे उपमहानिरीक्षक, तसेच बिहारमधील अररिया, पूर्णिया आणि मुंगेर जिल्ह्यांमध्ये पोलिस अधीक्षक म्हणून काम केले आहे. यापूर्वी ते दहशतवाद विरोधी पथक मुंबई, येथे पोलीस उपमहानिरीक्षक म्हणून पाच वर्षे कार्यरत होते. पाटणा चे एसपी म्हणून त्यांचा कार्यकाळ गाजला होता होता. त्याकाळात त्यांनी अनेक वेगवगळ्या क्षेत्रातील गुन्हेगारांना अटक करून त्यांच्यावर कारवाई केली होती. तसेच महिलांना छेडछाड करणाऱ्यांवर कडक कारवाई केल्यामुळे देखील ते जनमानसात लोकप्रिय झाले होते. शिवदीप लांडे यांना लोकांनी प्रेमाने 'दबंग', 'सिंघम', 'द सुपरकॉप' अशी अनेक नावे दिलेली आहेत.

प्रसार माध्यमांनुसार, ते आपल्या पगारातील ६०% ते ७०% रक्कम गरीब मुलींचे सामूहिक विवाह आयोजित करणाऱ्या आणि अकोल्यातील विद्यार्थ्यांसाठी कोचिंग क्लासेस आणि वसतिगृह चालवणाऱ्या संस्थेला दान करत असतात.

 वैयक्तिक आयुष्य 
शिवदीप लांडे यांचा जन्म २९ ऑगस्ट १९७६ रोजी महाराष्ट्रातील विदर्भातील अकोला जिल्ह्यात झाला. त्यांचे आई वडील हे सर्वसामान्य  शेतकरी वर्गातील आहेत. त्यांनी २ फेब्रुवारी २०१४ रोजी ममता शिवतारे यांच्याशी विवाह केला, त्यांना आरा नावाची मुलगी आहे. ममता शिवतारे या विजय शिवतारे माजी जलसंपदा आणि जलसंधारण राज्यमंत्री, यांच्या कन्या आहेत.

 कारकीर्द 
लांडे यांनी त्यांचे प्रारंभिक शिक्षण त्यांच्या मूळ गावी अकोला येथील सरस्वती विद्या मंदिर हायस्कूलमधून घेतले. त्यानंतर त्यांनी महाराष्ट्रातील शेगाव येथील श्री संत गजानन महाराज अभियांत्रिकी महाविद्यालयातून विद्युत अभियांत्रिकीची पदवी प्राप्त केली. हैदराबाद येथील सरदार वल्लभभाई पटेल राष्ट्रीय पोलीस अकादमीत प्रशिक्षण पूर्ण केल्यानंतर लांडे भारतीय पोलीस सेवेत रुजू झाले. प्रथम त्यांची भारतीय महसूल सेवांसाठी निवड झाली, नंतर ते २००६ मध्ये भारतीय पोलीस सेवेत रुजू झाले.

 राजकीय कारकिर्द 
लांडे यांनी ८ एप्रिल २०२५ रोजी बिहारमधील पाटणा येथे हिंद सेना नावाचा आपला पक्ष सुरू केला. त्यांनी २०२५ ची बिहार विधानसभेची निवडणूक लढवण्याची घोषणाही केली. पण पक्षाची अधिकृत नोंदणी न झाल्याने त्यांनी अपक्ष म्हणून बिहार मधील  अररिया आणि जमालपूर मतदारसंघातून उमेदवारी दाखल केली. निवडणुकीसाठी दाखल केलेल्या प्रतिज्ञापत्रानुसार लांडे यांच्यावर एकही गुन्हा दाखल नसून २०.४ कोटींची एकूण संपत्ती असल्याचे नोंदवले आहे. जमालपूरमध्ये जनता दल (संयुक्त) पक्षाच्या नचिकेत यांच्या हातून लांडे पराभूत झाले. नचिकेत यांना ९६,६८३ मते मिळाली. तर शिवदीप लांडे तिसऱ्या स्थानावर १५,६५५ एवढी मते पडली. अररिया विधानसभा मतदारसंघात त्यांना चौथ्या क्रमाकांवर राहून ४,०८५ मते मिळाली. काँग्रेस पक्षाच्या अबीदूर रहमान हे ९१,५२९ मते घेऊन विजयी झाले.

 संदर्भ 

वर्ग: पुरुष चरित्रलेख
वर्ग:इ.स. १९७६ मधील जन्म
वर्ग:भारतीय पोलीस
वर्ग:मराठी व्यक्ती
वर्ग:हयात व्यक्ती